**ROMÂNIA**

**JUDEŢUL VRANCEA**

**CONSILIUL JUDEŢEAN**

**HOTĂRÂREA nr. 119**

**din 18 iunie 2025**

**privind:**modificarea Hotărârii Consiliului Județean Vrancea nr. 94/05.05.2022 privind transmiterea din administrarea Consiliului Județean Vrancea în administrarea Consiliului Local Suraia a sectorului de drum județean DJ 204 D de la km 13+850 la km 16+800, situat în intravilanul comunei Suraia

**Consiliul Județean Vrancea,**

- **având** în vedere referatul comun nr. 9801/06.06.2025 al Direcției Arhitect Șef și Direcției Tehnice și Investiții privind modificarea Hotărârii Consiliului Județean Vrancea nr. 94/05.05.2022 privind transmiterea din administrarea Consiliului județean Vrancea în administrarea Consiliului Local Suraia a sectorului de drum județean DJ204 D de la km 13+850 la km 16+800, situat în intravilanul comunei Suraia;

**- ținând cont de:**

- Hotărârea Consiliului Județean Vrancea nr. 94/05.05.2022 privind transmiterea din administrarea Consiliului Județean Vrancea în administrarea Consiliului Local Suraia a sectorului de drum județean DJ 204 D de la km 13+850 la km 16+800, situat în intravilanul comunei Suraia;

- Hotărârea Consiliului Județean Vrancea nr. 158/21.06.2024 privind modificarea Hotărârii Consiliului Județean Vrancea nr. 94/05.05.2024 privind transmiterea din administrarea Consiliului Județean Vrancea în administrarea Consiliului Local Suraia a sectorului de drum județean DJ 204 D de la km 13+850 la km 16+800, situat în intravilanul comunei Suraia;

- Adresa Consiliului Local Suraia nr. 3295/10.05.2024, înregistrată la Consiliul Județean Vrancea nr. 8728/10.05.2024;

-Hotărârea Consiliului Local Suraia nr. 23/29.05.2025 privind prelungirea solicitării de transmitere temporară a dreptului de administrare asupra drumului județean 204 D de la km. 13+850 la km. 16+800 în vederea unor lucrări de investiții ”Amenajare trotuar”;

-**în conformitate** cu prevederile art. 221 alin. 3 din OG nr. 43/1997 privind regimul drumurilor, republicată, cu modificările și completările ulterioare;

- **luând act de** raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

**-în baza** art. 173 alin 4 lit. a) și art. 299 din OUG nr. 57/2019 privind Codul administrativ, cu modificările și completările ulterioare;

**-în temeiul** art. 196 alin.1 lit. a) din O.U.G nr. 57/2019 privind Codul Administrativ, cu modificările si completările ulterioare,

**HOTĂRĂŞTE:**

**Art.1** Modificarea art. 1 al Hotărârii Consiliului Județean Vrancea nr. 94/05.05.2022, care va avea următorul conținut: *Transmiterea din administrarea Consiliului Județean Vrancea în administrarea Consiliului Local Suraia a sectorului de drum județean DJ 204 D și a terenului aferent acestuia, de la km 13+850 la km 16+800, situat în intravilanul comunei Suraia, în vederea realizării obiectivului de investiții ”Amenajare trotuar”, pe o perioadă de 48 de luni*, până la semnarea procesului verbal de recepție finală a lucrărilor.

**Art.2** Unitatea Administrativ Teritorială - Comuna Suraia are obligația respectării prevederilor art. 221alin (4) din O.G. 43/1997 privind regimul drumurilor, republicată, cu modificările și completările ulterioare și comunicarea Unității Administrativ-Teritorială Județul Vrancea a procesului verbal de recepție finală a lucrărilor în vederea adoptării unui act administrativ privind retragerea administrării.

**Art.3** Protocolul de predare-primire nr. 10943/4644/30.05.2022 aferent Hotărârii Consiliului Județean Vrancea nr. 94/05.05.2022, se modifică prin act adițional semnat în termen de 30 de zile de la data adoptării prezentei hotărâri, de Președintele Consiliului Județean Vrancea și Primarul comunei Suraia.

**Art.4** Celelalte prevederi ale Hotărârii Consiliului Județean Vrancea nr. 94/05.05.2022 privind transmiterea din administrarea Consiliului Județean Vrancea în administrarea Consiliului Local Suraia a sectorului de drum județean DJ 204 D de la km. 13+850 la km. 16+800, situat în intravilanul comunei Suraia, rămân neschimbate.

**Art.5** Prevederile prezentei hotărâri vor fi duse la îndeplinire de către Președintele Consiliului Județean Vrancea prin aparatul de specialitate și vor fi comunicate celor interesați de către secretarul general al județului prin Serviciul administrație publică, Monitor Oficial Local si arhivă din cadrul Direcției Juridice și administrație publică.

**Președintele**

**Consiliului Județean Vrancea**

**Nicușor HALICI**

**Contrasemnează,**

**Secretar general al județului**

**Raluca Dan**